**Hankook Technodome:
az abroncsgyártó a jövőbe vezető új globális kutatás-fejlesztési központjának megnyitását ünnepli**

**A Hankook Tire optimális kutatási környezetet alakít ki új untramodern központjában, hogy így megerősítse technológiai vezető szerepét továbbá a munkafolyamatok innovációs fejlesztésével felépíti a “proaktív” vállalati kultúráját.**

***Korea, Szöul/Németország, Neu-Isenburg, 2016. október 18.*** – A Hankook Tire megtartotta a “Hankook Technodome”, az új kutatás-fejlesztési központ megnyitó ünnepségét a koreai Daejeonban, ami újabb mérföldkövet jelent ahhoz, hogy technológiai vezető szerepén keresztül világszintű csúcsmárkává fejlődjön.

A Hankook Technodome a Hankook Tire komoly elkötelezettségét bizonyítja a kutatás-fejlesztési innováció iránt. Az új központ a vállalat globális kutatás-fejlesztési infrastruktúrájának alapvető elemeként fog működni. Mivel a csúcstechnológiájú létesítmény optimális környezetet biztosít a kutatáshoz, a Hankook Tire olyan saját technológiák kidolgozására összpontosíthat itt a jövő számára, amelyekkel megalapozhatja a vállalat közép- és hosszú távú kutatás-fejlesztési terveinek megvalósítását a világszínvonalú abroncstechnológia és minőség terén. Az új kutatás-fejlesztési központ döntő fontosságú szerepet tölt majd be a Hankook Tire proaktív vállalati kultúrájának bevezetésében a munkafolyamatok innovációja terén, hogy a cég a kutatás-fejlesztési képességeinek folyamatos erősítésével újabb lépést tehessen a csúcsszintű vállalattá válás útján.

A Hankook Technodome épületet a Sir Norman Foster által alapított Foster + Partners cég tervezte, és a Hankook Tire élvonalbeli technológiáját, vízióját és kultúráját jeleníti meg. A Hankook Technodome összesen 220 millió euró (266,4 milliárd KRW) költséggel épült a dél-koreai Daejeonban. A kutatás-fejlesztési központ alapterülete 96,328㎡, ezen belül a kutatás-fejlesztési munkavégzés céljára szolgáló épület 6 emeletes, mellette pedig egy 8 emeletes lakóépület ad otthont az alkalmazottaknak, fitnesz központtal, egészségügyi rendelőkkel, kávézókkal és óvodával.

A Hankook Technodome épület aranyfokozatú LEED minősítést kapott (Leadership in Energy and Environmental Design – Kiemelkedő energiahatékonysági és környezetvédelmi tervezésért) az USGBC-től (U.S. Green Building Council), amely az egyik legelismertebb zöldépület minősítési rendszer.

Emellett a Hankook Technodome készen áll arra, hogy tovább erősítse technológiai vezető szerepét és ezáltal hatékonyan kezelje a gyorsan változó üzleti környezetet az autóiparban, ahogy az új technológiák, mint az elektromos és önvezető autók egyre nagyobb teret nyernek. A különféle kutatási és tesztberendezésekkel felszerelt központban többek között megtalálható egy vezetés-szimulációs rendszer, valamint az 'SPMM (Suspension Parameter Measuring Machine / felfüggesztés paraméter mérőberendezés) melyekkel virtuális teszteket lehet végezni a digitális eredmények feljegyzésével. A Hankook Technodome-ban mutatja majd be a Hankook Tire a jövőbeni technológiáit, amelybe beletartoznak a környezetbarát anyagok, az új anyagok kifejlesztésének módjai és a szimulációs, valamint a hálózati technológiák.

A Hankook Tire a „Proaktív kultúra” elnevezésű vállalati kultúrát tervezi bevezetni a Hankook Technodome segítségével, hogy ezzel is tovább erősítse pozícióját világszinten vezető abroncsgyártóként. Az „Egy vállalat koncepció” ('One Company Concept') szerint tíz független iroda és laboratórium található egy tető alatt, azt szimbolizálva, hogy az összes iroda egy vállalathoz tartozik. A központi területet úgy alakították ki, hogy az alkalmazottak kényelmes és aktív kommunikációját szolgálja.

„A Hankook Technodome olyan kiemelkedő műszaki berendezésekkel van felszerelve és olyan optimális munkakörülményeket biztosít, amelyekkel az innováción keresztül megerősíthető globális szintű versenyképességünk, miközben aktívan kezelhetjük a gyors változásokat az üzleti környezetben, hogy a különféle ügyféligényeknek megfelelő termékeket tudjunk szállítani. Úgy gondolom, hogy az új Hankook Technodome nagyszerű alapot jelent a jövő abroncs-technológiájának kidolgozásához, mivel optimalizált folyamatokat biztosít a jövőbeni technológiák kifejlesztése és a meglévő technológiák erősítése által, aminek köszönhetően egyre lendületesebben haladhatunk afelé, hogy világszintű csúcsvállalattá fejlődjünk.” – nyilatkozta Seung Hwa Suh, a Hankook Tire elnök vezérigazgatója.

**A Hankook Tire vállalatról**

A Hankook Tire egyike az öt, a világon a legtöbb abroncsot gyártó globális vállalatnak. Innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok valamint az autósport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten már több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központja és hét gyártóüzemének fejlesztésébe. A németországi Hannoverben működő Európai Technológiai Központban az európai piac igényeire szabva fejlesztik az termékeket, különös tekintettel az európai prémium autógyártók számára készülő első szerelésű (OE) abroncsokra.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban és Lengyelországban vannak kereskedelmi képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3.300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készülő termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal.

További információ: [www.hankooktire-press.com](http://www.hankooktire-press.com) és [www.hankooktire-eu.com](http://www.hankooktire-eu.com)

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Serfőző Zsóka**kommunikációs asszisztensTel.: +36 25 556 091zsoka.serfozo@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com |